Ńdɔ Balaam ǎ zu yén naa Ǹtondôbə a yén ḿbəŋ nə́ á vâ Ísraɛ̂l mə́tɛ́, a ndzí kig bǎd wú ńdzǔg ná a kə a bwé ngám anə́ bíyɔŋ bísə bivɔ́g, ńdɔ a ngávə́ŋan ǎ ngábə́bə ḿfág yā ńkōd ńnam. 2Á tyé á ngátyé mís, Balaam a ńtála anə́ Ísraɛ̂l a nadá mə̄ngóé məngóé anə́ bibəgá byábán bí ngábə́. Ǹsísīm Ńtondôbə ó sūzú hḿ nyē á nyɔ́l. 3A və́ə́ kíŋ, ǎ ngayédan é dzīá mvɔ̄m dzī, nyé nâ: “Bibúg bí Balaam bí, mɔ́n Béor, bibúg bí é mod mís máyén anə́ ńsīŋ. 4Bibúg bí é mod a vógolo édzí yákwí Ńtondôbə ânyu a yén hə édzí Shadái: ǎ bɔ nâ á yen, a bódo hə éyālán Zāmbá ā və́ nyē mís móé mə́ ngayén. 5Bitɔbɔgɔ bíe bí nyəbə a dzé, ǎ Yákɔb ai məndá móe, Hi yi é e ! Ǎ Ísraɛ̂l ? 6Hə anə́ ńdzɔ̄ŋ yā ábǒŋ óswé. Hə anə́ mə̄fúb yā á ńtsāg ótoŋ. Hə anə́ bibəbɛgǎ yā Ńtondôbə nyémēn ā bɛ. Hə anə́ bisingǎŋ yā á ńtsāg óswé. 7Məndím máfūguzu á miǹlongá, mvɔŋ dzié e nə ǹwɔdán ḿbəŋ eyə́gan, ǹkúkúmá wōé a lod Agag á ńkōŋ, etɔá ńtómbā dzíé é nə oyǎb á yób. 8Ǹtondôbə a ngábɔ nâ á kódō á Égîptɛn, a wulu ai nyé anə́ tɔ́ŋ emvul, a kə sǎŋ mim̀bim mí ébá bə́sə̄ bálūman ai nyé. A kə a búg bɔ bivɛ̌s. 9A sómbo, a yádá á sí anə́ émgbə̄m, anə́ ńgāl émgbəm, zá á ngábɔ̌ naa á nyōán ? Ényɔ́ á ngākúb nye maa, nyémēn á ngābǐ maa. Ényɔ́ á ngāyɔ̌g nyē, nyémēn a yi yɔɔban !”